
Riigihanke „Väikebussi kasutusrendile võtmine“ (Riigihangete registri viitenumber 145281) võitja kinnitamine
1. Asjaolud ja menetluse käik

Narva Linnavalitsuse 15.05.2013 korralduse nr 428-k alusel on algatatud riigihange „Väikebussi kasutusrendile võtmine“.  Vastavalt antud korralduse p 3.2 hankijaks on määratud  Narva linna Sotsiaalabiamet ja punkti 3.3 kohaselt on Narva linna Sotsiaalabiametile hankemenetluse raames antud volitused edukaks tunnistatud pakkumuse esitatud pakkujaga hankelepingu sõlmimiseks.  

Riiklikus riigihangete registris on avaldatud Narva linna  Sotsiaalabiameti 06.08.2013 hanketeade hanke viitenumbriga 145281 kohta. Pakkumuste esitamise tähtpäev oli 05.09.2013.a. 
Pakkumuste esitamise tähtpäevaks 05.09.2013.a kell 11.50 laekusid järgmised pakkumused:
	Jrk.
	Pakkuja
	Kasutusrendi (60 kuud) hind 
ilma käibemaksuta (koos käibemaksuga)

	1
	Silberauto Eesti AS reg-kood 10284932
	45894,75 eurot  (54054,75 eurot)

	2
	Moller Auto Viru OÜ reg-kood 11131478
	33413,32 eurot  (39716,35 eurot)


Tähtaegselt laekunud avamisjälgedeta pakkumused avas Narva Linnavalitsuse riigihangete konkursikomisjon 05.09.2013.a kell 13.10. 
Narva Linnavalitsuse 29.12.2005 korraldusega nr 1400-k moodustatud riigihanke konkursikomisjon kontrollis hankemenetlusest kõrvaldamise aluste olemasolu, pakkuja kvalifikatsiooni ning kvalifitseeritud pakkujate pakkumuste vastavust hankedokumentide nõuetele. 

Pakkuja kvalifitseerimine, pakkumuse vastavaks tunnistamine ja edukaks tunnistamine toimus 10.09.2013.a Narva Linnavalitsuse riigihankekomisjoni koosolekul (komisjoni protokollid vt lisas). 
Narva Linnavalitsuse riigihanke konkursikomisjon tunnistas edukaks Moller Auto Viru OÜ (reg-kood 11131478) esitatud pakkumuse maksumusega 33413,32 eurot  (39716,35 eurot koos km-ga), kui madalaima hinnaga edukaks tunnistatud pakkumus.
Lähtudes ülaltoodust otsustas riigihanke konkursikomisjon teha Narva Linnavalitsusele ettepanek kinnitada võitjaks Moller Auto Viru OÜ (reg-kood 11131478).
2. Õiguslikud alused

Narva Linnavalitsuse 08.03.2006 määruse nr 298 "Riigihangete läbiviimise reglement" 
§ 10 pp 1-3 alusel riigihanke konkursikomisjon kvalifitseerib pakkujaid, võrdleb ja hindab pakkumusi ning teeb otsuse eduka pakkumuse kohta.  Pärast otsuse vastuvõtmist § 16 p 1 järgi esitab riigihanke eest vastutav isik konkursi tulemused Narva Linnavalitsusele võitja kinnitamiseks.

3. Otsus

Kinnitada riigihanke „Väikebussi kasutusrendile võtmine“ võitjaks Moller Auto Viru OÜ (reg-kood 11131478), kelle pakkumus maksumusega 33413,32 eurot ilma km-ta  (39716,35 eurot koos km-ga) on Narva Linnavalitsuse riigihanke konkursikomisjoni poolt edukaks tunnistatud. 
4. Rakendussätted

4.1.  Korraldus jõustub seaduses sätestatud korras.
4.2.  Riigihanke eest vastutaval isikul teha käesolev korraldus teatavaks pakkujatele ja esitada riiklikule riigihangete registrile hanke aruanne.
4.3.  Pakkuja võib vaidlustada hankija otsuse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma  õiguste rikkumisest või huvide kahjustamisest, kuid mitte pärast hankelepingu sõlmimist, Rahandusministeeriumi juures asuvale riigihangete vaidlustuskomisjonile sellekohase vaidlustuse.

